Սիկկիմ

**Սիկկիմ** ( ,   Sikkim ), նահանգ  Հնդկաստանի հյուսիս- արեւելքում՝ Հիմալայներում։ Այդ երկրի 28 նահանգների մեջ վերջին տեղն է զբաղեցնում բնակչության թվաքանակով՝ մոտավորապես 594 հազար մարդ (2005 թ.), իսկ  տարածքով  նախավերջինն է (իր 7096 կմ² ցուցանիշով գերազանցում է միայն Գոա նահանգին)։ Պաշտոնական լեզուն նեպալերենն է, հիմնական կրոններն են հինդուիզմը և բուդդիզմը: Վարչական կենտրոնն ու ամենամեծ քաղաքը Գանգթոկն է:

Հեռավոր ու կտրված դիրքը և լեռնային չքնաղ բնությունը նկատի առնելով՝ Սիկկիմը պատկերավոր կերպով անվանում են հիմալայան վերջին Շանգրի-Լա։

## Աշխարհագրություն
Արևմուտքում սահմանակից է Նեպալին, հյուսիսում և արևելքում ՝ Չինաստանին, հարավ-արևելքում՝ Բութանին, հարավում՝ Հնդկաստանի Արևմտյան Բենգալիա նահանգին։ Հիմալայներում տեղակայված Սիկկիմ նահանգին բնորոշ է լեռնային տեղանքը։ Գրեթե ամբողջ նահանգը լեռնոտ է, ընդ որում՝ բարձրությունները տատանվում են 280 մետրից (920 ոտնաչափ, հարավում՝ Արևմտյան Բենգալիայի հետ սահմանին) մինչև 8․586 մետր (28․169 ոտնաչափ, հյուսիսում՝ Նեպալի և Տիբեթի մոտ գտնվող լեռներում): Այստեղ՝ Սիկկիմ-Նեպալ սահմանին գտնվող Կանչենջանգան Հնդկաստանի ամենաբարձր և աշխարհի երրորդ բարձրագույն գագաթն է։ Նահանգի ամբողջ տարածքի շուրջ 35 տոկոսն զբաղեցնում է Կանչենջանգայի ազգային պարկը, որը ներառված է ՅՈՒՆԵՍԿՕ-ի Համաշխարհային ժառանգության ցանկում։ 
ձախից|մինի| Սիկկիմի հովանավոր սուրբ Գուրու Ռինպոչեի երեսունվեց մետրանոց արձանը Նամչիում։

## Պատմություն
Սիկկիմը անկախ պետություն էր Չոգյալ դինաստիայի տիրապետության ներքո մինչև 1975 թվականը, երբ հանրաքվե անցկացվեց Հնդկաստանի կազմում ընդգրկվելու կապակցությամբ։

Մինչև 2003 թվականը Չինաստանի կառավարությունը չէր ճանաչում Սիկկիմը որպես հնդկական նահանգ և  չինական քարտեզների վրա այն նշվում էր որպես առանձին պետություն: Ի պատասխան Չինաստանի կողմից Սիկկիմի նկատմամբ Հնդկաստանի ինքնիշխանության ճանաչման՝ Հնդկաստանը Տիբեթը ճանաչեց որպես Չինաստանի բաղկացուցիչ մաս։

## Տնտեսություն
Նահանգի ընդհանուր տնտեսության մեջ մեծ է գյուղատնտեսության և զբոսաշրջության տեսակարար կշիռը։ Համախառն ներքին արդյունքի ցուցանիշով Սիկկիմը վերջին տեղերից մեկն է զբաղեցնում Հնդկաստանի նահանգների շարքում, բայց նաև զարգացման առավել բարձր աճ ապահովողների թվում է։

## Մշակույթ
Սիկկիմում մարդիկ դեռ հավատում են մոգությանը: Այնտեղ ապրում էր տեղացի մահառաջա Տաշի Մամգալը, որին ժողովուրդը վերագրում  էր եղանակը կառավարելու զորություն: Սիկկիմի բնակչության ազգային կազմում գերակշռում են լեպչաները, բութիաները և նեպալիները՝ իրենց ինքնատիպ, միմյանցից տարբերվող ավանդույթներով ու մշակույթով։

## Պատկերասրահ

Kangchenjunga from Thangshing.jpg|Կանչենջանգա լեռը
Gurudongmar pano amit mitra.jpg|Գուրդոնգմար չսառչող լիճը Հյուսիսային Սիկկիմի լեռներում
Rumtek monastery.jpg|Ռումտեկ վանքը
Sikkim Assembly Gangtok.jpg|Ազգային ժողովի շենքը Գանգտոկում
Elaichi.jpg|Նահանգի գյուղատնտեսական գլխավոր մշակաբույսը՝ հիլը (կարդամոնը)
Gumpa.jpg|Բուդդայական *լոսար* տոնի ժամանակ պարում են *գումպա*
Namgyal Research Institute of Tibetology.jpg|Տիբեթագիտության գիտահետազոտական ինստիտուտը



## Ծանոթագրություններ


## Գրականություն
* 
* 
* 
* 
* Evans, W.H. (1932) The Identification of Indian Butterflies. (2nd Ed), Bombay Natural History Society, Mumbai, India.
* Haribal, Meena (1992) Butterflies of Sikkim Himalaya and their Natural History. Sikkim Nature Conservation Foundation.
* Hooker, Joseph Dalton "Himalayan Journals" Ward, Lock, Bowden & Co. Assistant-director of the Royal Botanic Gardens, Kew.
* *Holidaying in Sikkim and Bhutan* – published by *Nest and Wings* – ISBN 81-87592-07-9
* *Sikkim — Land of Mystic and Splendour* – published by *Sikkim Tourism*.
* *Manorama Yearbook 2003* – ISBN 81-900461-8-7
* Strachey, H. (1854). "Physical Geography of Western Tibet." *Journal of the Royal Geographical Society*, Vol. XXIII, pp.&nbsp;1–69, plus map.

## Արտաքին հղումներ
* Сикким *БСЭ* 
* Նահանգային վարչակազմի պաշտոնական կայքէջը 
* Department of Information and Public Relations, Govt. of Sikkim 
* Портал ресурсів про Сіккім *Sikkiminfo.com* 
* Envis Centre Sikkim *Ecotourism* 
* ''A.C. Sinha'', Sikkim — Sub-Regional Relations in the Eastern South Asia *IDE-JETRO* 

Կատեգորիա:1975 հիմնադրումներ Հնդկաստանում
Կատեգորիա:1975 հիմնադրված պետություններ և տարածքներ
Կատեգորիա:Ասիայի պատմական երկրներ
Կատեգորիա:Ասիայի պատմական միապետություններ
Կատեգորիա:Հնդկաստանի աշխարհագրություն
Կատեգորիա:Հնդկաստանի նահանգներ և տարածքներ
Կատեգորիա:Հնդկաստանի վարչական բաժանում
Կատեգորիա:Նախկին բրիտանական գաղութներ
Կատեգորիա:Պատմական երկրներ